Mohammed Najibullah

{{Infoboks politiker
| navn = Mohammed Najibullah 
| nummer = 
| verv = Afghanistans 7. president
| periode = 6. august 1947 - 16. april 1992
| forgjenger = Haji Mohammad Tsjamkani
| etterfølger = Abdul Rahim Hatif (fungerende)
| verv2 = Generalsekretær i ADFP
| periode2 = 4. mai 1986 - juni 1990
| forgjenger2 = Babrak Karmal
| etterfølger2 = ingen (parti opphevet)
| verv3 = Generalsekretær i Watanpartiet
| periode3 = juni 1990 - mars 1992
| etterfølger3 =Muhammad Issa Jassur
| verv4 = Direktør for Statens Etterretningstjeneste (KHAD)
| periode4 = 11. januar 1980 - 21. november 1986
| forgjenger4 = Asadullah Amin
| etterfølger4 = Ghulam Faruq Yaqubi
}}Mohammad Najibullah' (født 6. august 1947 i Kabul, død 27. september 1996 i Kabul) var den fjerde presidenten i Afghanistan i Den demokratiske republikken Afghanistan.

Liv og virke
Bakgrunn, tidlig virke
Najibullah ble født i Kabul.  Han tilbrakte store deler av oppveksten i den pakistanske grensebyen Peshawar. Faren var statstjenestemann med oppdrag å samordne de innbyrdes stridende stammene i grenseområdet.

Najibollah tok gymnaseksamen i Kabul i 1965. Han utdannet seg innen medisin ved universitetet i Kabul og tok eksamen i 1975.

Han sluttet seg til Parcham-fraksjonen i det afghanske kommunistpartiet i 1965. Til tross for at han ble regnet som en intelligent mann, gikk han under kallenavnet Najib-e Gaw'' (oksen) av sine motstandere på grunn av hans fysikk. Kommunistpartiet gjennomførte et vellykket kupp i 1978, men Khalq-fraksjonen fikk overtaket og etter et kort opphold som ambassadør i Teheran ble Najibullah fjernet fra politiske verv og reiste i eksil i Europa.

Han vendte tilbake til Kabul etter den sovjetiske invasjonen i 1979. I 1980 ble han utropt til leder av KHAD, det hemmelige politi. Det er hevdet at KHAD under Najibullah arresterte, torturerte og henrettet titusenvis av afghanere.  Av og til henrettet Najibullah fanger selv.Alejandra Marchevsky og Jeanne Theoharis - "Not working: Latina immigrants, low-wage jobs, and the failure of welfare reform"  Dette skal Najibullah ha gjort ved å kaste dem ned på bakken og sparke dem i hjel.

President
Najibullah erstattet Babrak Karmal som president i 1986.

Etter at Sovjetunionen trakk seg ut av landet i 1989, og spesielt etter at FN-styrken ble oppløst i 1990, forstod mange, inkludert Najibullah selv, at den daværende regjering ikke kom til å vare for alltid. Han klarte imidlertid å slå ned et kupp som ble ledet av hans forsvarsminister Shahnawaz Tanai i 1990 og dempet sin personlige politiske kontroll for å få mer støtte. Kuppforsøket i 1990 var ikke et mujahedin-kuppforsøk, men var begått av Khalq-lojalister. Ifølge den afghanske politikeren Halimzai, som var med i kuppet, hadde Tanai hatt samtaler med Mohammed Zahir Ofoq, lederen av et lite kommunistparti, noen måneder tidligere der de prøvde å finne en strategi for kuppet.

Den afghanske regjering ble kraftig svekket etter at general Abdul Rashid Dostum deserterte og allierte seg med mujahedin-lederen Ahmad Shah Massoud.

I 1992 gikk Najibullah med på å trekke seg for å slippe til en overgangsregjering. Han prøvde å flykte fra Kabul, men hans avreise ble hindret av styrker som var lojale lojale mot Abdul Rashid Dostum.

Død
Najibullah søkte tilflukt hos FN i Kabul. Han ble der til september 1996 da Taliban erobret Kabul. Taliban kastrerte ham, slepte ham etter et kjøretøy fra FN-leiren og hengte ham opp fra et trafikklys i en av hovedstadens gater.

Også hans bror Shahpur Ahmadzai ble drept av Taliban på samme måte.

Henrettelsen skapte internasjonalt store reaksjoner,spesielt i land som India, som hele tiden hadde vært en alliert av Najibullah.

 Referanser 

 Eksterne lenker 


Kategori:Afghanske presidenter
Kategori:Afghanske ambassadører
Kategori:Ambassadører til Iran
Kategori:Personer fra Kabul
Kategori:Myrdede politikere
Kategori:Afghanske kommunister